Ministru kabineta noteikumu projekta

**„Noteikumi par trokšņa novērtēšanu dzīvojamo un publisko ēku telpās”**

sākotnējās ietekmes novērtējuma ziņojums (anotācija)

|  |
| --- |
| **I Tiesību akta projekta izstrādes nepieciešamība** |
|  | Pamatojums | Ministru kabineta noteikumu projekts „Noteikumi par trokšņa novērtēšanu dzīvojamo un publisko ēku telpās” (turpmāk – noteikumu projekts) sagatavots, pamatojoties uz Ministru prezidenta 2010.gada 21. decembra rezolūciju Nr.18/P-2647 un Ministru kabineta sēdes protokollēmumu (prot. Nr.3; 28.§ 2.punkts), kas paredz, ka Veselības ministrija kopīgi ar Vides aizsardzības un reģionālās attīstības ministriju steidzami sagatavo un saskaņo ar Finanšu ministriju un Tieslietu ministriju noteikumu projektu par akustiskā trokšņa normatīviem dzīvojamo un publisko ēku telpās (paredzot nodrošināt analoģisku regulējumu spēku zaudējušo Ministru kabineta 2004.gada 13.jūlija noteikumu Nr.598 "Noteikumi par akustiskā trokšņa normatīviem dzīvojamo un publisko ēku telpās".  |
|  | Pašreizējā situācija un problēmas | Trokšņa normatīvus dzīvojamo un publisko ēku telpās noteica 2004.gada 13. jūlija noteikumi Nr.298 „Noteikumi par akustiskā trokšņa normatīviem dzīvojamo un publisko ēku telpās”, kas bija izdoti saskaņā ar Ministru kabineta iekārtas likuma 14.panta pirmās daļas 3.punktu. Līdz ar grozījumiem Ministru iekārtas likumā, šie noteikumi 2010.gada 1. jūlijā zaudēja spēku. Līdz ar to tika zaudēts tiesiskais regulējums, kas noteica pieļaujamos trokšņa rādītājus dzīvojamo un publisko ēku telpās, to mērīšanas un novērtēšanas metodes, kā arī atbildīgās institūcijas šī regulējuma ievērošanai. |
| 3. | Saistītie politikas ietekmes novērtējumi un pētījumi | Nav minēti |
| 4.  | Tiesiskā regulējuma mērķis un būtība | Noteikumu projekts nosaka akustiskā trokšņa pieļaujamos rādītājus dzīvojamo un publisko ēku telpās, lai nodrošinātu cilvēku aizsardzību pret akustiskā trokšņa nelabvēlīgo iedarbību, kā arī nosaka akustiskā trokšņa dzīvojamo un publisko ēku telpās mērījumu un novērtēšanas metodes. Noteikumu projektā noteikts, ka saimnieciskās darbības iekārtu (ieskaitot ventilācijas, saldēšanas iekārtas, kompresorus un liftus) un transportlīdzekļu radītā akustiskā trokšņa pieļaujamo normatīvu ievērošanu dzīvojamo un publisko ēku telpās kontrolē Veselības inspekcija (dzīvojamo ēku telpās — pēc iedzīvotāju pieprasījuma), bet ar mūzikas atskaņošanu un citu ar sabiedrisko kārtību saistīto akustiskā trokšņa pieļaujamo normatīvu ievērošanu kontrolē attiecīgās pašvaldības institūcijas, kurām pašvaldība ir deleģējusi minēto funkciju.Noteikumu projekta 4.punkts nosaka, ka Trokšņa mērījumus veic laboratorijas, kas akreditētas sabiedrības ar ierobežotu atbildību "Standartizācijas, akreditācijas un metroloģijas centrs" Latvijas Nacionālajā akreditācijas birojā vai citā Eiropas Savienības dalībvalsts akreditācijas institūcijā atbilstoši standartā LVS EN ISO/IEC 17025:2005 “Testē­šanas un kalibrēšanas laboratoriju kompetences vispārīgās prasības” noteiktajām prasībām, ievērojot šo noteikumu 5.punktā un 1.pielikumā minētās prasības. Prasību testēšanas laboratorijai būt akreditētai pēc konkrēta standarta nosaka 2008.gada 16. decembra Ministru kabineta noteikumos Nr.1059 „Noteikumi par atbilstības novērtēšanas institūciju novērtēšanu, akreditāciju un uzraudzību” 5.4. punktā. Šī standarta pieejamību sabiedrībai, tā oriģināla un papildinājumu tulkošanu nodrošina Ekonomikas ministrija, kuras kompetencē ir atbilstības novērtēšanas procesa uzraudzība. |
| 5. | Projekta izstrādē iesaistītās institūcijas | Veselības ministrija un Vides ministrija |
| 6. | Iemesli, kādēļ netiek nodrošināta sabiedrības līdzdalība | Noteikumu projekts iesniegts Ministru kabinetā steidzamības kārtāNoteikumu projekts paredz līdzšinējo kārtību, kas bija spēkā līdz 2010.gada 1. jūlijam  |
| 7. | Cita informācija | Pamatojoties uz Ministru kabineta sēdes protokollēmumu (prot. Nr.3; 28.§ 3.punkts) Vides aizsardzības un reģionālās attīstības ministrijai jāsagatavo un noteiktā kārtībā līdz 2011.gada 1.jūnijam jāiesniedz izskatīšanai Ministru kabinetā jaunu noteikumu projektu par trokšņa novērtēšanas un pārvaldības kārtību, nosakot trokšņa rādītājus, to piemērošanas kārtību un novērtēšanas metodes dzīvojamo un publisko ēku telpām. |

|  |
| --- |
| **II Tiesību akta projekta ietekme uz sabiedrību** |
|  | Sabiedrības mērķgrupas | Visa sabiedrība |
|  | Citas sabiedrības grupas | Nav  |
|  3. | Tiesiskā regulējuma finansiālā ietekme | Nav  |
| 4.  | Tiesiskā regulējuma nefinansiālā ietekme | Noteikumu projekts radīs iespēju iedzīvotāju aizsardzībai pret dzīvojamā un publiskās ēkās esošo trokšņa avotu ietekmi. Rādītāji tiks noteikti naktij, lai nodrošinātu atbilstošu trokšņa līmeni, lai netiktu traucēts iedzīvotāju miegs, tādējādi mazinot riskus garīgās veselības traucējumiem, kā arī rādītāji dienā un vakarā, lai novērstu riskus iedzīvotāju funkcionālo sistēmu traucējumiem un darbaspēju mazināšanai. |
|  5. | Administratīvās procedūras raksturojums | Saimnieciskās darbības iekārtu (ieskaitot ventilācijas, saldēšanas iekārtas, kompresorus un liftus) un transportlīdzekļu radītā akustiskā trokšņa pieļaujamo normatīvu ievērošanu dzīvojamo un publisko ēku telpās kontrolē Veselības inspekcija (dzīvojamo ēku telpās pēc iedzīvotāju pieprasījuma). Ar mūzikas atskaņošanu un citu ar sabiedrisko kārtību saistīto akustiskā trokšņa pieļaujamo normatīvu ievērošanu kontrolē attiecīgās pašvaldības institūcijas, kurām pašvaldība ir deleģējusi minēto funkciju.Lai nodrošinātu šīs uzraudzības funkcijas pēc personas sūdzības saņemšanas, Veselības inspekcija vai attiecīgā pašvaldības institūcija organizē mērījumus piesaistot attiecīgi akreditētu laboratoriju un speciālistus. Laboratorisko izmeklējumu apmaksu šīs institūcijas veic no sava budžeta. Gadījumos, ja tiek konstatēts trokšņa normatīvu pārkāpums, mērījumu izmaksas tiek uzdots segt trokšņa normatīvu pārkāpējam. |
|  6. | Administratīvo izmaksu monetārs novērtējums | Noteikumu projekts šo jomu neskar  |
|  7. | Cita informācija | Nav |

Anotācijas sadaļa III – Noteikumu projekts šo jomu neskar

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
|  | Nepieciešamie saistītie tiesību aktu projekti | Pamatojoties uz Ministru kabineta sēdes protokollēmumu (prot. Nr.3; 28.§ 3.punkts) Vides aizsardzības un reģionālās attīstības ministrijai jāsagatavo un noteiktā kārtībā līdz 2011.gada 1.jūnijam jāiesniedz izskatīšanai Ministru kabinetā jaunu noteikumu projektu par trokšņa novērtēšanas un pārvaldības kārtību, nosakot trokšņa rādītājus, to piemērošanas kārtību un novērtēšanas metodes dzīvojamo un publisko ēku telpām. |
|  | Cita informācija | nav |

Anotācijas sadaļas V; VI- Noteikumu projekts šīs jomas neskar

|  |
| --- |
| VII Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas | Noteikumu projektā paredzēts, ka to prasību izpildi veiks Veselības inspekcija esošā budžeta ietvaros, atbilstoši Veselības inspekcijas nolikumā un Administratīvo pārkāpumu kodeksa 228.pantā noteiktajai kompetencei, kā arī pašvaldības deleģēta institūcija esošā budžeta ietvaros, atbilstoši tās nolikumam un Administratīvo pārkāpumu kodeksa 210.pantā noteiktajai kompetencei  |
| 2. | Projekta izpildes ietekme uz pārvaldes funkcijām | Noteikumu projekts šo jomu neskar |
| 3. | Projekta izpildes ietekme uz pārvaldes institucionālo struktūruJaunu institūciju izveide | Noteikumu projekts šo jomu neskar |
| 4. | Projekta izpildes ietekme uz pārvaldes institucionālo struktūruEsošo institūciju likvidācija | Noteikumu projekts šo jomu neskar |
| 5. | Projekta izpildes ietekme uz pārvaldes institucionālo struktūruEsošo institūciju reorganizācija | Noteikumu projekts šo jomu neskar |
| 6. | Cita informācija | Noteikumu projekts šo jomu neskar |

Veselības ministrs J. Bārzdiņš

21.01.2011. 09:42

924

J.Feldmane

67876119, jana.feldmane@vm.gov.lv